મળતી માહિતી અનુસાર સુરતના સરથાણા વિસ્તારમાં રહેતો સંદીપ (નામ બદલ્યું છે) નામનો યુવક ગે લોકો દ્વારા યુઝ થતી ચેટિંગ એપ ગ્રાઈન્ડર એપ અવારનવાર વાપરતો હતો. એક માસ પહેલા આ એપ્લીકેશન પર રોહિત નામના વ્યક્તિ સાથે સંપર્ક થતાં સંદીપ તેની સાથે વાતચીત કરતો હતો. રોહિતે પોતે અમેરિકા રહે છે અને બે માસ માટે ભારત આવ્યો હોવાનું જણાવ્યુ હતું. સંદીપને અમેરિકા જવાનો વિચાર હોય તેને રોહિતને વાત કરતાં રોહિતે વોટ્સએપ કોલિંગ મારફતે 22મી મેના રોજ કડોદરા ચાર રસ્તા ખાતે મળવાનું કહેતા સાંજે સાતેક વાગ્યે સંદીપ તેને મળવા માટે ગયો હતો.